मथुरा। उत्तर प्रदेश के मथुरा मंगलवार को कोसीकलां रेलवे स्टेशन पर भीषण हादसा हुआ है। राजधानी एक्सप्रेस की चपेट में आने से ७ लोग गंभीर रूप से घायल हो गए। हादसे में एक युवक की मौके पर ही मौत हो गई, जबकि ६ लोगों को गंभीर हातल में इलाज के लिए अस्पताल में भर्ती कराया गया है। हादसा ट्रैक पार करते समय हुआ है। रेलवे की बड़ी लापरवाही से यात्रियों में खासी नाराजगी है। बताया जा रहा है कि मथुरा के पास कोसीकलां रेलवे स्टेशन पर कुछ यात्री एक प्लेटफॉर्म से दूसरे प्लेटफॉर्म तक जान के लिए पटरियों का इस्तेमाल कर रहे थे। जल्दबाजी में रेलवे लाइन क्रॉस करते वक्त अचानक राजधानी एक्सप्रेस आ गई और यात्री इसकी चपेट में आ गए। घटना की सूचना मिलते ही जीआरपी-आरपीएफ और स्थानीय पुलिस फोर्स मौके पर पहुंच गई। हादसे में एक थानसिंह की मौके पर मौत हो गई, जबकि इस हादसे में ६ लोग गंभीर रूप से घायल हो गए। सभी घायलों को उपचार के लिए सामुदायिक स्वास्थ्य केंद्र में भर्ती कराया गया है। यात्रियों का कहना है कि रेलवे की ओर से ट्रेन आने की सूचना नहीं दी गई थी। हालांकि रेलवे लाइन क्रॉस करने वाले यात्री जिंदगी और मौत से लड़ रहे हैं।